આ વિસ્તારના રહેવાસીઓએ આ સંદર્ભમાં વાતચીત કરતાં મિડ-ડે LOCALને કહ્યું હતું કે ‘જે રીતે નાળાસફાઈમાં કૌભાંડ બહાર આવ્યું છે એ જોતાં અમારા વિસ્તારમાં પણ નાળાસફાઈની જરૂર ન હોવા છતાં સંબંધિત ગ્પ્ઘ્નો વિભાગ સફાઈ કરાવી રહ્યો હોય એવું અમને લાગે છે. બીજી તરફ કૉન્ટ્રૅક્ટર આ ગાળ અને ગંદવાડ નાળામાંથી બહાર કાઢીને દામોદર પાર્કના મેઇન ગેટથી છેક અંદરના ભાગ સુધી જ્યાં કાર પાર્ક કરવામાં આવતી હતી એ જગ્યાએ મૂકી રહ્યો છે. કામ ચાલુ થયું એ દિવસથી અમને એવું લાગે છે કે દામોદર પાર્કમાં કાર-પાર્કિંગની જગ્યા કચરા-પાર્કિંગની બની ગઈ છે. આ ગાળ અને ગંદવાડના ઢગલાથી દામોદર પાર્ક ગંધાઈ રહ્યો છે. એમાં મચ્છરોનો ઉપદ્રવ થઈ રહ્યો છે જેનાથી બીમારી ફેલાવવાનો ભય વધી રહ્યો છે.’